CELEX: 32001D0688
Language: da
Date: 2001-08-28 00:00:00
Title: 2001/688/EF: Kommissionens beslutning af 28. august 2001 om miljøkriterierne for tildeling af Fællesskabets miljømærke til jordforbedringsmidler og vækstmedier (EØS-relevant tekst) (meddelt under nummer K(2001) 2597)

Avis juridique important

|

32001D0688

2001/688/EF: Kommissionens beslutning af 28. august 2001 om miljøkriterierne for tildeling af Fællesskabets miljømærke til jordforbedringsmidler og vækstmedier (EØS-relevant tekst) (meddelt under nummer K(2001) 2597)  

EF-Tidende nr. L 242 af 12/09/2001 s. 0017 - 0022

Kommissionens beslutningaf 28. august 2001om miljøkriterierne for tildeling af Fællesskabets miljømærke til jordforbedringsmidler og vækstmedier(meddelt under nummer K(2001) 2597)(EØS-relevant tekst)(2001/688/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 3, 4 og 6, ogud fra følgende betragtninger:(1) I artikel 3 i forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.(2) Artikel 4 i forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe.(3) I henhold til artikel 4 i forordning (EF) nr. 1980/2000 skal miljømærkekriterierne og de krav til vurdering og verifikation, der er knyttet til kriterierne, gennemgås i god tid, inden gyldighedsperioden udløber for de kriterier, som er specificeret for hver produktgruppe. Gennemgangen skal resultere i et forslag til forlængelse, tilbagetrækning eller revision.(4) Ved beslutning 98/488/EF(2), ændret ved beslutning 2001/157/EF(3), fastlagde Kommissionen de miljøkriterier for tildeling af miljømærket til jordforbedringsmidler, der efter beslutningens artikel 3 gælder indtil den 30. september 2002.(5) Den definition af produktgruppen og de miljøkriterier, der blev fastlagt ved beslutning 98/488/EF, bør revideres, således at de afspejler udviklingen på markedet.(6) Kommissionen bør vedtage en ny beslutning, hvori der opstilles specifikke miljøkriterier for denne produktgruppe med en gyldighedsperiode på fem år.(7) Både de nye kriterier, som opstilles ved denne beslutning, og de tidligere kriterier, der er fastlagt ved beslutning 98/488/EF, skal være gældende samtidigt i en begrænset periode på højst 12 måneder, således at virksomheder, der har fået tildelt miljømærket inden vedtagelsen af denne beslutning, har tid nok til bringe deres produkter i overensstemmelse med de nye kriterier.(8) De i denne beslutning fastsatte foranstaltninger er udformet og vedtaget i overensstemmelse med procedurerne for fastsættelse af miljømærkekriterier i artikel 6 i forordning (EF) nr. 1980/2000.(9) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -VEDTAGET FØLGENDE BESLUTNING:Artikel 1Ved produktgruppen "jordforbedringsmidler og vækstmedier" (i det følgende benævnt "produktgruppen") forstås:- jordforbedringsmidler: Materialer, som in situ tilføres jorden, først og fremmest for at bevare eller forbedre dens fysiske egenskaber, og som kan forbedre dens kemiske og/eller biologiske egenskaber eller aktivitet- vækstmedier: Andet materiale end jord in situ, som planter dyrkes i.Artikel 2Den i artikel 1 definerede produktgruppes miljøpræstationer vurderes ud fra de specifikke miljøkriterier i bilaget.Artikel 3Definitionen af og kriterierne for produktgruppen gælder i fem år fra den dato, fra hvilken denne beslutning får virkning.Den gyldighedsperiode for produktgruppedefinitionen og miljøkriterierne, der er fastsat i beslutning 98/488/EF, forlænges således, at den udløber 12 måneder efter den dato, fra hvilken nærværende beslutning får virkning.Artikel 4Til administrative formål er kodenummeret for produktgruppen "003".Artikel 5Denne beslutning er rettet til medlemsstaterne.Udfærdiget i Bruxelles, den 28. august 2001.På Kommissionens vegneMargot WallströmMedlem af Kommissionen(1) EFT L 237 af 21.9.2000, s. 1.(2) EFT L 219 af 7.8.1998, s. 39.(3) EFT L 57 af 27.2.2001, s. 51.BILAGRAMMEFor at få tildelt et miljømærke skal et jordforbedringsmiddel eller vækstmedium (herefter benævnt "produktet" eller "produkterne") tilhøre produktgruppen som defineret i artikel 1, det skal opfylde kriterierne i dette bilag, og det skal fremgå af ansøgningen, at der er udført prøvninger som anført i kriterierne.Prøvning udføres i påkommende fald i overensstemmelse med de prøvningsmetoder, der er udviklet af det tekniske udvalg CEN 223 "Jordforbedringsmidler og vækstmedier".Prøveudtagning udføres i overensstemmelse med metodologien i CEN/TC 223 (WG 3) som anført og godkendt af CEN i EN 12579 - jordforbedringsmidler og vækstmedier - prøveudtagning. Hvor der skal ske prøvning eller prøveudtagning, som ikke er omfattet af disse metoder og prøvningsteknikker, skal det eller de ansvarlige organ(er), der skal vurdere ansøgningen (herefter benævnt "det ansvarlige organ"), angive, hvilke prøvnings- og/eller prøveudtagningsmetoder det anser for ligeværdige.Der kan eventuelt anvendes andre prøvningsmetoder, hvis disse accepteres som ligeværdige af det ansvarlige organ. Hvor ingen prøvninger er nævnt, eller de nævnte prøvninger er bestemt til kontrol- eller tilsynsformål, bør de ansvarlige organer basere sig på erklæringer og dokumentation fra ansøgeren og/eller på uafhængige verifikationer.Det anbefales de ansvarlige organer at tage hensyn til gennemførelse af anerkendte miljøledelsesordninger, såsom EMAS eller ISO 14001, når ansøgningerne og overensstemmelse med kriterierne i dette bilag vurderes (NB: Det er ikke et krav at gennemføre sådanne ledelsesordninger).Disse kriterier tager især sigte på:- at fremme brug og/eller genbrug af organisk materiale, der stammer fra indsamling og/eller behandling af affaldsmaterialer og derfor bidrager til at mindske fast affald ved den endelige bortskaffelse (f.eks. på losseplads)- at mindske miljøskader eller -risici fra tungmetaller og andre farlige stoffer i jordforbedringsmidler og vækstmedier.Kriterierne er fastsat på niveauer, der fremmer mærkning af jordforbedringsmidler og vækstmedier med en relativt lav miljøbelastning gennem hele produktets levetid.MILJØKRITERIER1. Indhold af organisk materialea) Et produkt vil kun kunne tages i betragtning med henblik på tildeling af et miljømærke, hvis dets indhold af organisk materiale stammer fra behandling og/eller genbrug af affaldsmaterialer (som defineret i Rådets direktiv 75/442/EØF af 15. juli 1975 om affald(1), ændret ved direktiv 91/156/EØF af 18. marts 1991 om ændring af direktiv 75/442/EØF om affald(2), og i bilag I til samme direktiv). NB: Udtrykket "organisk" skal forstås som materiale af eller dannet af levende organismer.b) Produkterne må ikke indeholde spildevandsslam.Ansøgeren skal fremsende en detaljeret beskrivelse af produktets sammensætning til det ansvarlige organ sammen med en erklæring om, at produktet opfylder ovenstående krav.2. Begrænsning af farlige stoffera) I det endelige produkt skal indholdet af følgende grundstoffer målt i tørvægt være lavere end følgende værdier:>TABELPOSITION>Ansøgeren skal fremsende de relevante prøverapporter til det ansvarlige organ sammen med en erklæring om, at produktet opfylder ovenstående krav.b) Produkterne må ikke indeholde bark, som er behandlet med pesticider.Ansøgeren skal fremsende en erklæring om, at produktet opfylder ovenstående krav, til det ansvarlige organ.3. Fysiske urenhederI det endelig produkt (si med hulstørrelse  &gt; 2 mm) må indholdet af glas, metal og plast målt i tørvægt ikke overstige 0,5 %.Ansøgeren skal fremsende de relevante prøverapporter til det ansvarlige organ sammen med en erklæring om, at produktet opfylder ovenstående krav.4. Næringsstofbelastningera) Nitrogenindholdet i produktet må ikke overstige 2 % total N (i tørstof), og uorganisk N må ikke overstige 20 % total N (eller organisk N = 80 %).b) Anvendt under de anbefalede betingelser (den information, som følger produktet) må produktet ikke overstige en maksimal næringsstofbelastning på:- 17 g/m2 total nitrogen- 10 g/m2 P2O5- 20 g/m2 K2O.NB:Produkter er fritaget fra dette krav, hvis mindre end 10 % (m/m) af næringsindholdet er tilgængeligt for plantevækst under første anvendelsessæson. Sådanne produkter (for eksempel mange dækningsmaterialer) defineres som materialer med et C:N-forhold på over 30:1.Ansøgeren skal fremsende de relevante prøverapporter og dokumentation til det ansvarlige organ sammen med en erklæring om, at produktet opfylder ovenstående krav.5. Produktegenskabera) Alle produkter skal leveres i fast form og indeholde mindst 25 vægtprocent tørstof og mindst 20 % organisk materiale i tørvægt (målt som glødetab).b) Produkter må ikke modvirke planters fremspiring eller efterfølgende vækst.c) Produkter må ikke give anledning til ubehagelige lugte efter at være tilført jorden.Ansøgeren skal fremsende en erklæring om, at produktet opfylder ovenstående krav, til det ansvarlige organ sammen med dertil hørende prøverapporter og dokumentation.6. Sundhed og sikkerhed>TABELPOSITION>Ansøgeren skal fremsende de relevante prøverapporter og dokumentation til det ansvarlige organ sammen med en erklæring om, at produktet opfylder ovenstående krav.7. Spiredygtige frø/spredningslegemerI det endelige produkt må indholdet af ukrudtsfrø og vegetativt reproducerbare dele af ukrudt ikke overstige 2 enheder pr. liter.Ansøgeren skal fremsende en erklæring om, at produktet opfylder ovenstående krav, til det ansvarlige organ sammen med dertil hørende prøverapporter og/eller dokumentation.8. Yderligere kriterier, som gælder specifikt for vækstmediera) Den organiske del af produktet skal udelukkende bestå af jordforbedringsmidler, som opfylder kravene i nærværende beslutning. Der kan tilsættes mineralske hjælpestoffer som sand, ler osv. for at forbedre de fysiske og kemiske egenskaber generelt.b) Produkter må ikke indeholde tørv eller produkter fremstillet af tørv.c) Produkternes elektriske ledningsevne må ikke overstige 1,5 dS/m.9. ProduktoplysningerFølgende oplysninger skal ledsage produktet (hvad enten det sælges emballeret eller i løs vægt), enten angivet på emballagen eller som medfølgende oplysningsblade:Generelle oplysninger:a) navn og adresse på den ansvarlige markedsføringsorganisationb) en beskrivelse af produkttypen, som inkluderer udtrykket "jordforbedringsmiddel" eller "vækstmedium"c) en identifikationskode for det pågældende varepartid) mængden af jordforbedringsmidler (vægtangivelse) eller vækstmedier (volumenangivelse)e) de vigtigste bestanddele (enkeltvis over 5 % af volumen), som produktet er sammensat af, hvorved der skelnes mellem kildesorteret fast byaffald, affald fra skovdrift eller landbrug, industriaffald og erhvervsaffald med angivelse af sektoren (f.eks. forarbejdning af fødevarer, papir osv.)f) de anbefalede opbevaringsforhold og den anbefalede seneste anvendelsesdatog) retningslinjer for sikker håndtering og anvendelse.Oplysninger om produktets anvendelse:h) en beskrivelse af produktets anvendelsesformål og eventuelle anvendelsesbegrænsningeri) en redegørelse for produktets anvendelighed til bestemte plantegrupper (f.eks. kalkskyende eller kalkyndende)j) en erklæring om det organiske materiales stabilitet (stabilt eller meget stabilt) i henhold til nationale eller internationale normerk) en redegørelse for de anbefalede anvendelsesmåder.Kun for jordforbedringsmidler:l) en anbefaling om anvendelseshyppighed udtrykt som kilogram eller liter produkt pr. enhed areal (m2 eller hektar) pr. år. Den anbefalede anvendelseshyppighed skal tage hensyn til indholdet og tilstedeværelsen af næringsstoffer i jordforbedringsmidlet, således at den maksimale næringsstofbelastning pr. m2 ikke overstiges. Den anbefalede anvendelseshyppighed kan foreslå en højere næringsstofbelastning, hvis det ikke er meningen, at anvendelsen skal gentages hvert år, f.eks. for markafgrøder, og forudsat at den gennemsnitlige årlige belastning ikke overstiger den maksimale næringsstofbelastning for hvert næringsstofm) koncentrationerne af N, P2O5 og K2O i den første anvendelsessæson.Detaljerede oplysninger:>TABELPOSITION>Ikke relevant= Der findes ingen CEN-metode.>TABELPOSITION>Ikke relevant= Der findes ingen CEN-metode.Ansøgeren skal fremsende en erklæring om, at produktet opfylder ovenstående krav, til det ansvarlige organ sammen med dertil hørende prøverapporter og dokumentation, herunder et eksemplar af emballagen og/eller de medfølgende oplysningsblade.10. Oplysninger på miljømærketI miljømærkets kasse 2 anføres følgende:- bidrager til at begrænse jord- og vandforurening- fremmer anvendelsen af organisk affald- bidrager til øget jordfrugtbarhed (NB:Denne linje anvendes kun i forbindelse med jordforbedringsmidler og ikke for vækstmedier).(1) EFT L 194 af 25.7.1975, s. 39.(2) EFT L 78 af 26.3.1991, s. 32.